47. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Γ.26997 της 30 Ιουλ./10 Αυγ. 1959 (ΦΕΚ Β΄ 293) Περί τρόπου εισπράξεως του ειδικού τέλους διελεύσεως (διοδίων) επί των πάσης φύσεως οχημάτων των κινουμένων εκ της Βοιωτικής πλευράς προς Εύβοιαν και διερχομένων δια της Γεφύρας του Πορθμού Ευρίπου. Έχοντες υπ’ όψιν: 1)Τας διατάξεις της παρ. 4 του άρθρ. 1 και του άρθρ. 3 του υπ’ αριθ. 3905/1958 Ν.Δ/τος «περί επιβολής ειδικών πόρων υπέρ του Ταμείου Εθνικής Οδοποιΐας δια την βελτίωσιν του δικτύου των οδών της Χώρας, Αστυνομίας των οδών και άλλων τινών διατάξεων». 2)Την υπ’ αριθ. 1/16.1.1959 πράξιν της Λιμενικής Επιτροπής Χαλκίδος και 3)Την υπ’ αριθ. 21/4.6.1959 πράξιν της Διοικούσης το Ταμείον Εθνικής Οδοποιΐας Επιτροπής, αποφασίζομεν: 1)Ανατίθεμεν εις το Λιμενικόν Ταμείον Χαλκίδος την απ’ ευθείας είσπραξιν των υπό του άρθρ. 1 του Ν.Δ. 3905/1958 προβλεπομένων τελών διελεύσεως επί των πάσης φύσεως οχημάτων, πλην των ποδηλάτων, των κινουμένων εκ της Βοιωτικής πλευράς προς Εύβοιαν και διερχομένων δια της υφισταμένης Γεφύρας του Πορθμού Ευρίπου ή δια της κατασκευασθησομένης νέας Γεφύρας επί του Πορθμού τούτου. 2)Η είσπραξις του ως άνω ειδικού τέλους θα ενεργήται δια προσωπικού αποτελουμένου εξ 4 ημερομισθίων εισπρακτόρων, εξ ων ο εις αναπληρωματικός. Το προσωπικόν τούτο προσλαμβάνεται δια πράξεως της Λιμενικής Επιτροπής Χαλκίδος, επί συμβάσει εργασίας σχέσεως ιδιωτικού δικαίου και ημερομισθίω μη δυναμένω να υπερβή τας δραχ. 50. 3)Οι εισπράκτορες υποχρεούνται εις εκτέλεσιν οκταώρου καθ’ εκάστην εργασίας, δικαιούμενοι μιας ημέρας αναπαύσεως καθ’ εβδομάδα, ο δε αναπληρωματικός εισπράκτωρ θέλει εκτελή επίσης οκτάωρον υπηρεσίαν, αναπληρών τους εν αναπαύσει ή απουσιάζοντας λόγω ασθενείας ή αδείας τακτικούς εισπράκτορας. Η εκτέλεσις της υπηρεσίας των εισπρακτόρων θα καθορίζηται δι’ ωραρίου εργασίας συντασσομένου εκάστοτε υπό του Προέδρου του Λιμενικού Ταμείου Χαλκίδος. 4)Η είσπραξις του τέλους θα ενεργήται υπό των εισπρακτόρων δι’ ηριθμημένων διπλοτύπων βιβλίων αποδείξεων εισπράξεως αναγραφουσών την κατηγορίαν του οχήματος και το εισπρακτέον τέλος. Η εκτύπωσις των διπλοτύπων βιβλίων αποδείξεων  εισπράξεως, των σχετικών καταστάσεων εισπράξεως κλπ. εντύπων διεξαγωγής της Υπηρεσίας εισπράξεως του εν λόγω τέλους ως και η προμήθεια των αναγκαιούντων βιβλίων κλπ. θέλουσιν γίνει παρά του Λιμενικού Ταμείου Χαλκίδος. 5)Τα διπλότυπα εισπράξεως εκάστης κατηγορίας θα ώσιν εκτυπωμένα εις χάρτην διαφόρου χρώματος, θα έχωσιν ίδιον αύξοντα αριθμόν και θα ώσιν εσφραγισμένα εν εκάστω φύλλω μεταξύ στελέχους και αποδείξεως δια της σφραγίδος της Νομαρχίας Ευβοίας και θεωρημένα εις το τέλος εκάστου βιβλίου παρ’ αυτής προς πιστοποίησιν των σελίδων αυτών. Επί εκάστης εκκοπτομένης αποδείξεως εισπράξεως θα τίθεται δια σφραγίδος η ημερομηνία εκδόσεως. Τα διπλότυπα βιβλία αποδείξεων εισπράξεως θα παραδίδωνται παρά του Λιμενικού Ταμείου Χαλκίδος εις τους εισπράκτορας επί αποδείξει. 6)Έκαστος των εισπρακτόρων οφείλει καθ’ εκάστην μετά την λήξιν της Υπηρεσίας του να παραδίδη τας υπ’ αυτού ενεργηθείσας εισπράξεις εις τον αντικαταστάτην αυτού, όστις θα υπογράφη μετά του παραδίδοντος εις σχετικόν βιβλίον παραδόσεως και παραλαβής των εισπράξεων κατά κατηγορίαν διπλοτύπων εισπράξεων. Ο παραλαμβάνων τας εισπράξεις παρά των λοιπών εισπρακτόρων, υποχρεούται την επομένην από της παραλαβής ημέραν, εάν δε αύτη τυγχάνη μη εργάσιμος την μεθεπομένην να παραδίδη τας εισπράξεις μετά αναλυτικών καταστάσεων εμφαινουσών τον αριθμόν των εκδοθεισών κατά κατηγορίας οχημάτων αποδείξεων και το εισπραχθέν κατά κατηγορίας τέλος, εις τον παρά του Προέδρου του Λιμενικού Ταμείου Χαλκίδος ορισθησόμενον υπάλληλον του Ταμείου τούτου όστις υποχρεούται, εφ’ όσον συμπληρούται ποσόν δραχ. 5.000 πάντως δε ανεξαρτήτως ποσού και υποχρεωτικώς ανά πενθήμερον να καταθέτη ταύτας εις τον εν Χαλκίδι Πράκτορα της Τραπέζης της Ελλάδος υπέρ του Ταμείου Εθνικής Οδοποιΐας και εις πίστωσιν του παρά τω Κεντρικώ Καταστήματι της Τραπέζης της Ελλάδος τηρουμένου λογ/σμού του Ταμείου τούτου γιγνομένης υπ’ αυτού μνείας εις τας ως άνω καταστάσεις εισπράξεως, του αριθμού και ημερομηνίας της επί τη καταθέσει των εισπράξεων εκδοθείσης αποδείξεως του εν Χαλκίδι Πράκτορος της Τραπέζης της Ελλάδος. Εντός του πρώτου πενθημέρου εκάστου μηνός, οι εισπράκτορες υποχρεούνται να υποβάλωσιν εις το Λιμενικόν Ταμείον Χαλκίδος μηνιαίαν αναλυτικήν κατάστασιν, εμφαίνουσαν τας καθ’ εκάστην και κατά κατηγορίαν ενεργηθείσας εισπράξεις του παρελθόντος μηνός, μετά των στελεχών των βιβλίων διπλοτύπων εισπράξεων προς έλεγχον υπό της Υπηρεσίας του Λιμενικού Ταμείου. Τα στελέχη των διπλοτύπων βιβλίων εισπράξεως, ων αι σχετικαί αποδείξεις εισπράξεως έχουσιν αναλωθή θα διαφυλάσσωνται παρά τω Λιμενικώ Ταμείω Χαλκίδος. 7)Το Λιμενικόν Ταμείον Χαλκίδος υποχρεούται εντός του πρώτου δεκαημέρου εκάστου (Μετά την σελ. 578,18) Σελ. 578,19 Κατασκευή και Συντήρηση Οδών 23.Ζ.α.47 μηνός να υποβάλη εις το Ταμείον Εθνικής Οδοποιΐας κατάστασιν εμφαίνουσαν τον αριθμόν των διατεθέντων κατά κατηγορίας διπλοτύπων εισπράξεως του προηγουμένου μηνός, το κατατεθέν εις το εν Χαλκίδι Πρακτορείον της Τραπέζης της Ελλάδος χρηματικόν ποσόν υπέρ του Ταμείου Εθνικής Οδοποιΐας, ως και τον αριθμόν και χρονολογίαν των εκδοθεισών αποδείξεων καταθέσεως του Πρακτορείου τούτου. 8)Η άσκησις εποπτείας, ελέγχου κλπ. της υπηρεσίας εισπράξεως, ως και η εκτέλεσις της πάσης φύσεως διοικητικής υπηρεσίας αφορώσης την είσπραξιν του εν λόγω τέλους ανατίθεται δι’ αποφάσεως της Λιμενικής Επιτροπής εις το εκ 3 υπαλλήλων διοικητικόν προσωπικόν του Λιμενικού Ταμείου Χαλκίδος επί μηνιαία αποζημιώσει μη δυναμένη να υπερβή τας δραχ. 400, δι’ έκαστον υπάλληλον, κατά τα δι’ αποφάσεως του Προέδρου του Λιμενικού Ταμείου Χαλκίδος ορισθησόμενα. Εις ένα των υπαλλήλων τούτων δυνάμενον και να εναλλάσσηται, θέλει ανατεθή δι’ αποφάσεως του Προέδρου του Λιμενικού Ταμείου Χαλκίδος και η παραλαβή των παρά των εισπρακτόρων ενεργουμένων εισπράξεων, συμφώνως προς τα εν παρ. 6 της παρούσης οριζόμενα. Η άσκησις εποπτείας., ελέγχου κλπ. της υπηρεσίας εισπράξεως συνίσταται εις τον τακτικόν καθ’ εκάστην ή και κατά μη προκαθωρισμένον χρόνον έλεγχον των εισπρακτόρων δια την κανονικήν είσπραξιν του τέλους και εν γένει επακριβή τήρησιν υπ’ αυτών των προβλεπομένων διατυπώσεων δια την εύρυθμον λειτουργίαν της υπηρεσίας εισπράξεως υφ’ ενός των ανωτέρω υπαλλήλων, οριζομένου υπό του Προέδρου του Λιμενικού Ταμείου Χαλκίδος, υποχρεουμένου του υπαλλήλου τούτου, όπως αναφέρη αμέσως εις τον Πρόεδρον του Λιμενικού Ταμείου, πάσαν τυχόν παρουσιασθησομένην ανωμαλίαν περί την έκδοσιν των διπλοτύπων εισπράξεως, παράδοσιν των εισπράξεων κλπ. Το Διοικητικόν προσωπικόν θα μεριμνά επίσης δια την σφράγισιν των διπλοτύπων αποδείξεων εισπράξεων, έλεγχον των υπό των εισπρακτόρων υποβαλλομένων καταστάσεων εισπράξεων και εκτέλεσιν πάσης συναφούς με την είσπραξιν του τέλους διοικητικής υπηρεσίας. 9)Παρά τω περιπτέρω εισπράξεως του τέλους θα τηρήται υπό των εισπρακτόρων βιβλίον εις ο θα καταχωρούνται αι καθ’ εκάστην και κατά κατηγορίαν ενεργούμεναι εισπράξεις. 10)Υπό της Υπηρεσίας του Λιμενικού Ταμείου Χαλκίδος θα τηρήται βιβλίον στατιστικής κινήσεως των διερχομένων δια της Γεφύρας οχημάτων, εις ο θα καταχωρήται ο συνολικός αριθμός και κατά κατηγορίαν των διελθόντων την Γέφυραν κατά μήνα οχημάτων. Σελ. 578,20 11)Άπασαι αι δαπάναι εισπράξεως του εν λόγω τέλους ήτοι η πληρωμή των ημερομίσθιων των εισπρακτόρων, η πληρωμή αποζημιώσεων των υπαλλήλων του Λιμενικού Ταμείου, η εκτύπωσις των απαιτουμένων διπλοτύπων εισπράξεως, καταστάσεων εισπράξεων, βιβλίων, επίπλων και σκευών περιπτέρου εισπράξεως κλπ. βαρύνουσι το Ταμείον Εθνικής Οδοποιΐας. 12)Το περίπτερον εισπράξεως του εν λόγω τέλους θέλει ανεγερθή επί της Βοιωτικής πλευράς του Πορθμού Ευρίπου, εις απόστασιν, 50 μέτρων από της υπαρχούσης γεφύρας Ευρίπου εις θέσιν δε τοιαύτην χωρίς να παρακωλύωνται αι εργασίαι κατασκευής της νέας Γεφύρας. 13)Ημερομηνίαν ενάρξεως της εισπράξεως των περί ων πρόκειται τελών ορίζομεν την 1ην Σεπτ. 1959. Η παρούσα δημοσιευθήτω δια της Εφημερίδος της Κυβερνήσεως. 